P A T V I R T I N T A

Vilkaviškio vyskupijos Jaunimo centro vadovo

 2020–11–09 Įsakymu Nr. S–123

**FOTOGRAFIJŲ KONKURSO „ADVENTAS / KALĖDOS “ NUOSTATAI**

**I. BENDROJI DALIS**

1. Fotografijų konkurso „Adventas[[1]](#footnote-1)/ Kalėdos“ (toliau – konkursas) nuostatai (toliau – nuostatai) reglamentuoja konkurso tikslus, organizavimo tvarką, dalyvavimo konkurse sąlygas, pateiktų fotografijų vertinimą ir apdovanojimą.

2. Konkurso organizatorius – Vilkaviškio vyskupijos Jaunimo centras.

3. Konkurso tikslas – giliau atskleisti Kristus atėjimą.

4. Konkurso tema – „Adventas / Kalėdos“. Advento metu esame kviečiami džiaugtis. Kartu su šventuoju apaštalu Pauliumi raginame: „Visuomet džiaukitės Viešpatyje! Ir vėl kartoju: džiaukitės!“ (Fil 4, 4). Filipų krikščionims Paulius duoda puikų patarimą: *džiaugtis*. Ir pateikia esminę šio gilaus džiaugsmo priežastį: *Viešpats yra arti!*

Laukiame šv. Kalėdų ir Dievas nori, kadbūtume džiugūs kaip piemenys, kaip išminčiai, kaip Juozapas ir Marija. Tai ir advento ir kiekvienos dienos džiaugsmas, nes ruošiamės paminėti Jėzaus gimtadienį, tačiau kartu esame kviečiami ir po šv. Kalėdų viltingai ir džiugiai laukti Jo šlovingo sugrįžimo ir amžinos karalystės įkūrimo. Tai yra mūsų gyvenamo laiko adventas ir Kalėdos. O kaip tu išgyveni šį laiką?

Šis konkursas – tai galimybė pasižvalgyti aplinkui ir pastebėti kaip aš pats ir kiti išgyvena adventą ir Kalėdas, kur yra džiaugsmo šaltinis, kaip jo ieškoma ir ką daroma atradus. Tai taip pat puiki proga tobulinti savo įgūdžius ar atrasti naujus talentus!

5. Konkurso įgyvendinimo laikotarpis: nuo 2020 lapkričio 29 d. iki 2021 vasario 1 d.

6. Konkurso nugalėtojai bus apdovanoti prizais.

7. Informacija apie konkursą ir konkurso nuostatus skelbiama interneto svetainėje [www.vvjc.lt](http://www.vvjc.lt) bei socialinio tinklo „Facebook“ paskyroje.

**II. KONKURSO ORGANIZAVIMO TVARKA**

8. Konkurse gali dalyvauti tik Vilkaviškio vyskupijos jaunimas nuo 13 iki 29 metų, kurį skirstysime į dvi kategorijas: nuo 13 iki 18 metų (moksleiviai) ir nuo 19 iki 29 metų (studentai).

9. Konkursui pateiktos fotografijos turi atitikti konkurso temą „Adventas / Kalėdos“ (4 punktas).

**III. KONKURSO ORGANIZAVIMAS**

10. Autoriai konkursui pateikia ne mažiau kaip 1 ir ne daugiau kaip 3 pavienes arba seriją iki 3 fotografijų.

11. Konkursui pateikiamos tik skaitmeninių fotografijų bylos (failai) JPG ar JPEG formatu.

12. Konkursui siunčiamos fotografijų skaitmeninės bylos (failai) privalo atitikti šiuos reikalavimus:

* techniniai reikalavimai:
* minimalus didžiosios kraštinės ilgis 1600 px;
* maksimalus didžiosios kraštinės ilgis 4500 px;
* maksimalus bylos (failo) dydis 4 500 kB;
* bylos (failo) tipas – JPG ar JPEG.

• Failo pavadinimas: fotografijos autoriaus pavardė / vardas.

* Fotografijos gali būti spalvotos / nespalvotos. Fotografijos turi būti sukurtos nenaudojant kompiuterinių montažų ir kitų panašių priemonių, tačiau kompiuterinis programinis koregavimas leistinas.

• Skaitmeninės bylos (failai), neatitinkančios šių reikalavimų, vertinamos nebus.

13. Fotografijas siųsti elektroniniu paštu jaunimo.vvjc@gmail.com ne vėliau kaip iki 2021 sausio 22 d. 23 val. 59 min.

14. Kartu su fotografijomis nurodomas: autoriaus vardas ir pavardė, kontaktiniai duomenys (el. paštas, tel. nr., adresas) – dalyvaudamas konkurse dalyvis sutinka, kad jo asmens duomenys būtų tvarkomi konkurso organizavimo tikslais.[[2]](#footnote-2)

Taip pat prie fotografijos gali būti pridedamas aprašymas ir kita, autoriaus nuomone, reikalingas informacija.

15. Fotografijos autorius pagal galiojančius teisės aktus atsako už autorinių teisių pažeidimus.

Pateikdamas fotografiją konkursui, jis patvirtina, kad yra šios nuotraukos autorius, kad turi joje esančių asmenų sutikimą šią fotografiją naudoti konkurse.

16. Konkurso organizatoriai pasilieka teisę reikalauti iš autoriaus papildomos informacijos iškilus abejonei dėl fotografavimo laiko ir panaudotų efektų.

17. Visos konkursui pateiktos fotografijos konkurso vykdymo metu ir pasibaigus konkursui gali būti dedamos į Vilkaviškio vyskupijos Jaunimo centro interneto svetainę: [www.vvjc.lt](http://www.vvjc.lt) ir socialinio tinklo „Facebook“ paskyrą.

**IV. DARBŲ VERTINIMAS, NUGALĖTOJŲ APDOVANOJIMAS**

18. Konkursui pateiktas fotografijas vertins Jaunimo centro sudaryta komisija.

19. Vertinimo komisija fotografijas pateiktas konkursui vertins nuo 2021 sausio 25 d. iki sausio 29 d.

20. Fotografijos, pateiktos vėliau nei numatyta šių nuostatų 5 punkte, vertinamos nebus.

21. Komisijai vertinti fotografijos bus pateikiamos nenurodant jų autorių.

22. Pagrindiniai fotografijų vertinimo kriterijai:

• konkurso temos atitikimas;

• meniškumas;

• išradingumas, originalumas ir nestandartinis požiūris;

• techninė nuotraukų kokybė.

23. Fotografijų skaitmeninės bylos (failai), neatitinkančios 10, 11, 12 punktuose nurodytų reikalavimų, vertinamos nebus.

24. Moksleivių ir studentų kategorijose varžęsi konkurso nugalėtojai bus apdovanojami:

• I vieta: laimėjusios fotografijos foto drobė, mobilusis telefonas Apple iPhone SE 2020, diplomas;

• II vieta: laimėjusios fotografijos foto drobė, atminties laikmena 4 TB, diplomas;

• III vieta: laimėjusios fotografijos foto drobė, telefono objektyvų rinkinys, diplomas;

• Dalyviai neužėmę prizinių vietų gaus padėkos raštus.

25. Komisija turi teisę neskirti I, II ar III vietos nugalėtojų abejose kategorijose atsižvelgus į atsiųstų fotografijų vertinimo kriterijų neatitikimą.

26. Komisija pasilieka teisę skirti papildomus apdovanojimus.

27. Konkurso nugalėtojai bus skelbiami 2021 vasario 1 d. el. puslapyje [www.vvjc.lt](http://www.vvjc.lt) bei Vilkaviškio vyskupijos Jaunimo centro „Facebook“ paskyroje. Konkurso pabaigoje bus parengta ir viešinama virtuali fotografijų paroda.

**V. BAIGIAMOSIOS NUOSTATOS**

28. Organizatoriai turi teisę be atskiro autoriaus sutikimo atsiųstas fotografijas (nurodant jų autorystę) naudoti nekomerciniais tikslais – konkurso viešinimui ir fotografijos populiarinimui, publikavimui internetinėje erdvėje.

29. Dalyvavimas šiame konkurse reiškia autorių sutikimą su nuostatų sąlygomis.

30. Konkursą koordinuoja Vilkaviškio vyskupijos Jaunimo centras (el. p. jaunimo.vvjc@gmail.com, tel. nr. 8 671 887 63).

1. Žodis „adventas“ yra kilęs iš lotynų kalbos žodžio „adventus“, reiškiančio „atėjimą“. [↑](#footnote-ref-1)
2. Asmens duomenų apsaugos ir tvarkymo Katalikų Bažnyčioje Lietuvoje taisyklės: <http://vvjc.lt/wp-content/uploads/Vilkaviskio-vyskupijos-asmens-duomenu-apsaugos-ir-tvarkymo-taisykles.pdf> [↑](#footnote-ref-2)